**Bakonycsernye község Önkormányzat Képviselő-testületének**

**1/2017.(I.30.) önkormányzati rendelete**

**a személyes gondoskodást nyújtó szociális ellátások térítési díjáról**

Bakonycsernye község Önkormányzat Képviselő-testülete az Alaptörvény 32. cikk (1) bekezdés a) pontjában kapott felhatalmazás alapján, valamint a szociális igazgatásról és szociális ellátásokról szóló 1993. évi III. törvény (továbbiakban: Sztv.) 10.§ (1) bekezdésében, a 32.§ (1) bekezdés b) pontjában és (3) bekezdésében, 62.§ (2) bekezdésében, 92.§ (1)-(2) bekezdésében, 115.§ (3) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 8. pontjában meghatározott feladatkörében eljárva, Balinka község Önkormányzat Képviselő-testületet, Nagyveleg község Önkormányzat Képviselő-testülete hozzájárulásával a következőket rendeli el:

1.§ (1) A rendelet hatálya kiterjed a Gajamenti Önkormányzati Társulás (továbbiakban: társulás) által biztosított személyes gondoskodást nyújtó szociális alapszolgáltatási formák közül a házi segítségnyújtásra, étkeztetésre Bakonycsernye, Balinka, Nagyveleg települések teljes közigazgatási területére.

2.§ (1) A személyes gondoskodást nyújtó ellátásokért térítési díjat kell fizetni.

(2) A térítési díj megfizetésére az Sztv. 114.§ (2) bekezdésében meghatározott személyek kötelesek.

(3) A személyi térítési díjat a Társulás székhely önkormányzat polgármestere határozatban állapítja meg figyelembe véve az ellátott jövedelmét.

3.§ (1) Az étkeztetésért fizetendő intézményi térítési díj a szolgáltatási önköltség figyelembe vételével nettó 470 Ft/fő/ellátási nap.

(2) Nem kell térítési díjat fizetni annak a kérelmezőnek, aki jövedelemmel nem rendelkezik, és nem felel meg a Sztv. 114.§-ban meghatározottaknak.

4.§[[1]](#footnote-2) A házi segítségnyújtásért fizetendő intézményi térítési díj nettó 292,- Ft/fő/óra.

5.§ A személyi térítési díj összegét a házi segítségnyújtás esetében a 4.§-ban meghatározott intézményi térítési, és a rendelet 1. melléklet B) táblázatában meghatározott jövedelmi határok szerint kell megállapítani.

6.§ Az étkezésért fizetendő személyi térítési díjat a rendelet 3.§-ban meghatározott intézményi térítési díj és a rendelet 1. melléklet A) táblázatában meghatározott jövedelmi határok szerint kell megállapítani.

7.§ A személyi térítési díjat havonta utólag, számla ellenében, a szolgáltatás teljesítését követő hónap 20-ig kell befizetni.

8.§(1) E rendelet 2017. április 1-jén lép hatályba.

(2) Hatályba lépésével egyidejűleg hatályát veszti a személyes gondoskodást nyújtó szociális ellátások térítési díjáról szóló 7/2016.(IV.1.) önkormányzati rendelet.

 Turi Balázs Fidrich Tamásné

 polgármester jegyző

Kihirdetési záradék:

Ezen rendelet 2017. január 30-án kihirdetésre került.

 Fidrich Tamásné

 jegyző

Egységes szerkezetbe foglalva: 2017. május 26-án. Fidrich Tamásné

 jegyző

1. Módosította a 12/2017.(V.26.) önkormányzati rendelet. Hatályos 2017. június 1-től. [↑](#footnote-ref-2)